《老而健贫而诗自志其喜八首》
元代·方回

万山读书地，近偶脱烟氛。
幸保分膰庙，常营葬骨坟。
婿佳殊逸少，儿懒过宗文。
忽已门前月，僧敲醉亦闻。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。